cyanic-selkie/wikianc huggingface dataset:
Pekka Helin (muusikko)
Helinillä on oma yhtye Pekka Helin Hipsters, lisäksi hän esiintyy muissa omissa kokoonpanoissaan. Hän opetti Metropolia Ammattikorkeakoulussa vuosina 2000–2009. Helinille on myönnetty valtion taiteilijaeläke.
Erin Sanders
Erin Zariah Sanders (s. 19. tammikuuta 1991 Santa Monica, Kalifornia) on yhdysvaltalainen näyttelijä. Hän on näyttellyt Quinn Pensky -nimistä tyttöä Zoey 101 -sarjassa vuodesta 2005 lähtien. Sanders on näytellyt televisiosarjoissa 9-vuotiaasta asti.
Hänen vanhempansa ovat Kathy Silbert-Sanders ja Marc Sanders. Vuonna 2008 Sanders alkoi näytellä saippuasarjassa Tunteita ja tuoksuja, jossa hän esittää Eden Baldwin -nimistä hahmoa.
Isokylä (Salo)
Isokylä on Salon pieni kaupunginosa, joka sijaitsee valtatien 1 ja kantatien 52 risteyksessä. Alueella sijaitsee ainoastaan huoltoasema. Vieressä sijaitsevat asumukset kuuluvat jo Isokylän kyläalueeseen.
Historiaa
Alue on ollut aikoinaan Kupilan ja Ruoksmäen peltoa, ja se rakennettiin samaan aikaan, kun valtatie 1 valmistui.
Kellopeipit
Kellopeipit (Physostegia) on huulikukkaiskasvien (Lamiaceae) heimoon kuuluva kasvisuku. Sukuun luetaan nykyisin kuuluvaksi 13 lajia.
Suvun lajeista ainakin tähkäkellopeippiä eli kellopeippiä (Physostegia virginiana) käytetään koristekasvina.
Jeepers Creepers 2
Jeepers Creepers 2 on vuonna 2003 ensi-iltansa saanut kauhuelokuva. Se on jatko-osa vuoden 2001 elokuvalle Jeepers Creepers. Elokuvan ohjasi Victor Salva, joka ohjasi myös ensimmäisen osan.
Elokuva kertoo maanviljelijästä nimeltä Jack, joka asuu maatilallaan kahden poikansa, Billyn ja Jack Jr:n kanssa. Eräänä päivänä Jack kuulee poikansa Billyn avunhuutoja pellolta. Jack juoksee toisen poikansa kanssa ääniä kohti niin kovaa kuin he vain pystyvät, mutta on jo liian myöhäistä, sillä silloin keskeltä peltoa nousee siivekäs olento, joka lentää pois kiljuva Billy mukanaan. Jack jää katsomaan tätä avuttomana.
Creeper
Creeper on demoni, joka tulee suoraan helvetistä maan päälle. Joka 23. vuosi se tulee tappamaan ihmisiä syödäkseen heidän ruumiinosiaan. Creeper on 23 päivää maan päällä, jonka jälkeen hänen täytyy palata takaisin helvettiin.
Zhu De
Hän syntyi Sichuanin maakunnassa ja aloitti uransa palkkasoturina Lounais-Kiinan sotapäälliköiden armeijoissa. Hän muutti 1920-luvun alussa ulkomaille opiskellakseen sotatieteitä Saksassa ja palasi Kiinaan palvelemaan Sun Yat-senin Guomindang-armeijan koulutusrykmentissä.
Vuonna 1922 Zhu liittyi salaa Kiinan kommunistiseen puolueeseen Zhou Enlain avustuksella. Zhu ja Mao Zedongin läheinen suhde alkoi epäonnistuneen Nanchangin kansannousun aikana vuonna 1927, kun molemmat miehet pakenivat Jinggangvuorille välttääkseen joukkojensa täydellisen tuhon. Näistä vaatimattomista alkutekijöistä Mao ja Zhu rakensivat puna-armeijan taitavaksi sissiryhmittymäksi, joka varmistivat ja laajensivat kommunistien hallitsemia alueita. Zhun rohkeus ja taito johtaa näitä miehiä tekivät hänestä suunnattoman arvovallan perikuvan ja paikallinen väestö kuvaili hänelle yliluonnollisia voimia.
Pitkän marssin aikana Zhu De ja Zhang Guotao johtivat Puna-armeijan "läntistä kolonnaa", joka hädin tuskin selvisi perääntymisestä Sichuanin maakunnan lävitse. Yan’anissa Zhu ohjasi puna-armeijan uudelleenrakentamista Maon poliittisen ohjauksen avulla ja Kiinan-Japanin sodan (1937-1945) aikana hän piti hallussaan puna-armeijan ylipäällikön virkaa. Vuoden 1949 jälkeen Zhu nimettiin Kansan vapautusarmeijan ylipäälliköksi ja kommunistisen puolueen varapuheenjohtajaksi. Hän pysyi kuuluna ja kunnioitettuna valtiopäämiehenä kuolemaansa saakka heinäkuussa 1976, jolloin hän oli toiminut Kiinan kansankongressin puheenjohtajana vuodesta 1959 lähtien.
HIFK Fotboll
HIFK Fotboll (Idrottsföreningen Kamraterna, Helsingfors) on helsinkiläisen urheiluseura HIFK:n jalkapallojaosto, jonka miesten edustusjoukkue pelaa kaudella 2023 Suomen toiseksi korkeimmalla sarjatasolla Ykkösessä. Kotiottelunsa HIFK pelaa Töölössä Bolt Areenalla.
HIFK on perustettu 1897 ja seuran jalkapallojaos syksyllä 1907. HIFK:n jalkapallojaostoon kuuluu myös vuonna 2020 perustettu HIFK Futsal, jonka edustusjoukkue pelaa toiseksi korkeimmalla sarjatasolla Futsal-Ykkösessä.
Seuran tunnusvärit ovat punainen ja valkoinen, ja ne löytyvät peliasustakin: paita on punainen, housut valkoiset ja sukat mustat, kakkosasu on kokovalkoinen. Seuran tunnuksiin kuuluvat kilven lisäksi joukkueen pelipaidasta tunnettu nelisakarainen tähti, josta juontaa joukkueen lempinimi "tähtirinnat" (ruots. "''de stjärnprydda"). ''
Historia
Idrottsföreningen Kamraterna, Helsingforsin perusti tuolloin 15-vuotias helsinkiläinen Svenska Reallyceumin oppilas Georges Doubitsky 15. lokakuuta 1897. Seuran alkuvuosina HIFK:n lajit olivat jalkapallo, jääpallo sekä yleisurheilu. Jalkapallojaosto on perustettu vuonna 1907, samana vuonna kuin Suomen Palloliitto sekä paikallisvastustaja Helsingin Jalkapalloklubi perustettiin. Ensimmäisen jalkapallo-ottelunsa HIFK pelasi Kaisaniemen kentällä 17. toukokuuta vuonna 1908, ja voitti lukemin 2-1 Unitaksen.
Alkuvuosinaan HIFK sijoittui toiseksi SM-kilpailussa (joka oli tuolloin cup-muotoinen kilpailu) vuosina 1909, 1912, 1928 ja 1929. Tämän lisäksi vuoden 1912 Tukholman olympialaisissa kilpaillut ja neljänneksi sijoittunut Suomen jalkapallomaajoukkue koostui lähinnä HIFK:n ja HJK:n pelaajista.
HIFK voitti ensimmäisen jalkapallon Suomen mestaruutensa vuonna 1930. Samalla vuosikymmenellä HIFK voitti mestaruuden vielä kolmesti vuosina 1931, 1933 ja 1937. Näiden neljän mestaruuden lisäksi HIFK on voittanut mestaruuden vuosina 1947, 1959 ja 1961. Kaiken kaikkiaan HIFK on voittanut yhteensä seitsemän jalkapallon Suomen mestaruutta.
HIFK oli yksi Suomen menestyneimpiä jalkapalloseuroja 1970-luvulle tultaessa. HIFK putosi kuitenkin pettymyskauden 1972 päätteeksi mestaruussarjasta. Tuon jälkeen joukkue pelasi pitkään alempia sarjoja, pelaten jopa huonoimmillaan Nelosdivarissa vuosina 1980–83 ja 2003–05. Pääsarjatasolle HIFK palasi 42 vuoden jälkeen, kun HIFK nousi kauden 2014 päätteeksi Veikkausliigaan.
Vuodesta 1930 lähtien HIFK on pelannut yhteensä 29 kautta mestaruussarjassa (korkeimmalla sarjatasolla), 18 kautta toiseksi korkeimmalla ja 18 kautta kolmanneksi korkeimmalla sarjatasolla. HIFK:n paras jakso ennen kautta 2014 ajoittui vuosille 1999–2002, kun se pelasi Ykköstä. Loppujen lopuksi joukkue ajautui taloudellisiin vaikeuksiin, ja HIFK luopui sarjapaikastaan kauden 2003 alla. Tämän jälkeen Nelosessa pelannut reservijoukkue nousi seuran edustusjoukkueeksi. HIFK teki kuitenkin paluuta takaisin Ykköseen, pelaten sarjatasolla seuraavaksi vuosina 2011 ja 2012, mutta pudoten kauden 2012 päätteeksi Kakkoseen. HIFK kiinnitti päävalmentajakseen uudelleen Jani Honkavaaran, joka oli johdattanut HIFK:n Ykköseen kaudeksi 2011. HIFK nousi kauden 2013 päätteeksi takaisin Ykköseen peitottuaan nousukarsinnassa kemiläisen PS Kemin. Kausi 2014 Ykkösessä oli sekin menestyksekäs, kun HIFK kiri viimeisellä kierroksella sarjan voittoon ja nousi Veikkausliigaan.
HIFK oli pelannut divisioonaottelujaan Töölön Pallokentällä ja Brahenkentällä, mutta siirtyi liiganousun myötä jakamaan Sonera Stadiumin yhdessä HJK:n kanssa. Veikkausliigan kaudella 2015 HIFK esiintyi kokonaan suomalaisella joukkueella, joka pysytteli koko kauden putoamisviivan yläpuolella sijoittuen lopulta seitsemänneksi. Eniten maaleja teki yhdeksästi onnistunut Pekka Sihvola. Kauden 2017 päätteeksi HIFK hävisi kaksiosaisessa Veikkausliigan karsinnassa FC Hongalle ja putosi Ykköseen.
Ykkösen kaudelle 2018 HIFK nimesi päävalmentajakseen yksivuotisella sopimuksella Teemu Kankkusen. Kankkunen onnistui johtamaan joukkonsa Ykkösen mestariksi ja HIFK nousi sen myötä takaisin Veikkausliigaan kaudeksi 2019, vuoden tauon jälkeen.
Vuoden 2019 toukokuussa Lontoossa asuva kiinalainen liikemies Jin "Lucas" Chang osti 51,9 %:n enemmistön HIFK:n osakkeista. Vuoden 2020 joulukuussa Chang luopui osakkeistaan ja seuran taustayhdistys HIFK Soccer rf palasi HIFK Fotboll Ab:n suurimmaksi omistajaksi.
Kannattajat
thumb|HIFK Fotbollin kannattajia fanipäädyssä kesällä 2017. HIFK:n kannattajaryhmä Stadin Kingit pitää perustamisajankohtanaan kesäkuuta 2001. Yhdistysrekisteriin Stadin Kingit ry. rekisteröitiin 7. helmikuuta 2006, ja yhdistys lakkautettiin rekisteristä 29. marraskuuta samana vuonna.
HIFK:n ja sen paikallisvastustaja HJK:n kohtaamiset tunnetaan Stadin derbyinä. Aikoinaan joukkueiden välistä vastakkainasettelua kasvatti vahvat seuraidentiteetit, sillä HIFK tunnettiin ruotsinkielisten seurana ja HJK suomenkielisten seurana. Toinen perinteinen kilpakumppani on niin ikään helsinkiläinen Kiffen, jonka kanssa pelatuista kohtaamisista käytetään nimitystä Klassikern. Kilpasuhteiden taustalla on se, että vaikka molemmat olivat aikoinaan porvarillisia suomenruotsalaisia seuroja, Kiffen suuntautui hieman HIFK:ta enemmän työväestön suuntaan ja otti HIFK:ta kärkkäämmin mukaan myös suomenkielisiä henkilöitä.
Edustusjoukkue 2023
''Päivitetty 13. helmikuuta 2023.''
Taustahenkilöt
''Päivitetty 7. marraskuuta 2022.''
Seuran ja sen edustusjoukkueiden historiaa
Sijoitukset ja yhteenvetotiedot otteluista) on esitetty erikseen tilastot -otsikossa.
Saavutukset
Muita saavutuksia:
Robert Bennett
Robert Bennett on seuraavien henkilöiden nimi:
Uudenseelanninhaukkapöllö
Uudenseelanninhaukkapöllö (Ninox novaeseelandiae) on oseanialainen pöllö.
Koko ja ulkonäkö
Linnun pituus on noin 29 cm ja paino noin 175 g. Suklaanruskea pienehkö pöllö, jonka puvun selkäpuolella on valkeita pilkkuja ja vatsapuolella tummia viiruja. Silmät ovat keltaiset ja pyrstö pitkähkö. Laulu on kuuluva ”moo-poo” eli ”more-pork” englanniksi. Saalistaessaan kirkuu ”krii”.
3 alalajia tunnetaan, novaeseelandiae, albaria ja undulata. Lajista on erotettu australianhaukkapöllö Ninox boobook, joka on kooltaan hieman suurempi. Monet tutkijat kuitenkin pitävät näitä kahtena lajia samana lajina Ninox novaeseelandiae.*
Esiintyminen
Uusi-Seelanti lähisaarineen, yleinen. Lajia ei ole tavattu Suomessa.
Elinympäristö
Pesii lähes kaikkialla Uudessa-Seelannissa. Lajin laulu on siellä yleisin öinen luonnonääni.
Lisääntyminen
Pesä voi olla mitä moninaisemmassa paikassa, esimerkiksi maassa tai kalliojyrkänteellä, mutta tavallisimmin se on puunkolossa. Munia on 2–5, ja naaras hautoo niitä 20–30 päivää. Poikaset jättävät pesän 5 viikon ikäisinä.
Ravinto
Syö etupäässä hyönteisiä ja muita selkärangattomia, sekä pikkunisäkkäitä, gekkoja ja lintuja. Saalistaa öisin.
Mytologiaa
Uuden-Seelannin maoreille uudenseelanninhaukkapöllö oli merkittävä ennelintu. Pöllön ilmaantuminen pihalle tai sisälle asuntoon tiesi kuoleman vierailevan talossa. Saalistusäänen kuuleminen toi huonoja uutisia ja laulun kuuleminen hyviä. Maorien mielestä pöllöillä oli kyky suojella, varoittaa ja neuvoa ihmisiä.
Hendeenvilla-apina
Hendeenvilla-apina eli keltahäntävilla-apina (Oreonax flavicauda) on hämähäkkiapinalaji, jota esiintyy vain Perussa. Se on sukunsa Oreonax ainoa laji. Se on äärimmäisen uhanalainen apinalaji; luonnossa niitä arvioidaan olevan enää 250 yksilöä.
Hendeenvilla-apinan punaruskea turkki on paksu ja villava. Nenässä on valkoinen raita, hännän alapinta keltainen. Naaras painaa noin kuusi kiloa, koiras kahdeksan kiloa.
Hendeenvilla-apinoiden käyttäytymisestä tiedetään kovin vähän. Ne liikkuvat ilmeisesti 5–18 yksilön ryhmissä, joihin kuuluu sekä uroksia että naaraita. Ne syövät hedelmiä, kukkia, muita meheviä kasvinosia ja mahdollisesti myös hyönteisiä.
Francisco I. Madero
Francisco Indalécio Madero González (30. lokakuuta 1873 – 22. helmikuuta 1913) oli Meksikon presidenttinä 1911–1913. Hän oli vallankumouksellinen, joka haastoi diktaattorina hallinneen Porfirio Díazin. Diaz karkotettiin maasta Meksikon vallankumouksen pyörteissä. Díazin syrjäyttämisen jälkeen vallankumous riistäytyi kuitenkin pian Maderon käsistä ja hänen vastustajansa teloittivat hänet.
Diazin vastainen toiminta
Madero syntyi Parrasissa, Coahuilassa espanjalaislähtöisten Francisco Madero ja Mercedes González Treviñon poikana. Hänen perheensä oli yksi Meksikon rikkaimmista. Nimikirjaimen I. sanotaan usein tarkoittavan Indalecio, mutta synnyintodistuksessa nimenä on Ignacio. Madero opiskeli Yhdysvalloissa St. Mary’s Collegessa Emmitsburgissa 1886–88, sen jälkeen useita vuosia kauppaoppilaitoksessa Pariisissa ja yhden lukukauden Kalifornian yliopistossa Berkeleyssä. Hän huolestui köyhimpien ahdingosta Díazin diktatuurin aikana ja lähti politiikkaan Benito Juárezin nimeä kantavan demokraattisen klubin toimissa. Vuonna 1909 hän perusti Partido Nacional Antirreleccionistan presidentti Díazin jatkuvia uudelleenvalintoja vastaan. Madero oli kasvissyöjä, absolutisti ja mystikko, joka uskoi maltilliseen demokratiaan. Hän oli liberaali kapitalisti, joka pelkäsi että Diazin hallituksen politiikka johtaisi lopulta todelliseen sosiaaliseen vallankumoukseen. Madero kannatti demokraattista fasadia, joka pitäisi oligarkit vallassa ja kansan tyytyväisenä.
Maderon vallankaappaus
Madero lähti 1910 vaaleihin Díazin vastaehdokkaaksi Díazin luvattua vaalien olevan demokraattiset. Vaalien aikana Madero ja 6 000 hänen puolueensa jäsentä vangittiin. Díazin julistettiin jälleen voittaneen. Maderon isä oli maksanut huomattavat takuut, joten Madero saattoi kulkea päivisin kaupungilla vartijoiden kanssa. 4. lokakuuta hän kuitenkin karkasi ja ylitti rajan Laredossa Texasiin. San Antoniosta käsin hän julisti vaalit mitättömiksi ja julisti 20. marraskuuta 1910 aseellisen kapinan laitonta presidentti Díazia vastaan. Vallankumous levisi, ja Pancho Villa miehitti Chihuahuan ja Ciudad Juárezin. Díaz saatiin kaadettua 17. toukokuuta, kun Madero allekirjoitti Ciudad Juárezin sopimuksen, jossa vaadittiin Díazin eroa vastineeksi aselevosta. Díaz erosi 25. toukokuuta 1911 ja lähti maanpakoon.
Madero nimitti Francisco León de la Barran väliaikaiseksi presidentiksi. De la Barra oli vakaa konservatiivi ja pyrki hillitsemään radikaaleimpia vaatimuksia. Maderon hallintokausi oli sekä henkilökohtainen että kansallinen katastrofi. Hän oli poliittisesti kokematon ja optimistinen idealisti, joka ei kyenneyt näkemään, että monilla hänen tukijoillaan oli aivan toisenlaiset tavoitteet kuin hänellä itsellään. Maderon toimet ja hänen kokemattomuutensa aiheuttivat tyytymättömyyttä useissa hänen tukijoissaan, kuten Emiliano Zapatassa, joka ei luottanut Maderon tahtoon maauudistuksen läpiviemisessä. Madero myös antoi monia virkoja sukulaisilleen, lähinnä siksi että piti näitä ainoina varmasti rehellisinä ihmisinä.
Huertan vallankaappaus ja Maderon murha
Alkuvuodesta asevoimien komentaja Victoriano Huerta, salaliitossa Porfirio Díazin veljenpojan Félix Díazin ja Yhdysvaltain lähettilään Henry Lane Wilsonin kanssa nousi Maderoa vastaan 18. helmikuuta 1913. Madero pakotettiin eroamaan virastaan ja Huerta otti presidentin toimet hoidettavakseen samana päivänä. Tosin hänen oli ensin luvattava ulkoministeri Pedro Lascurainille, josta tuli lain mukaan presidentti Maderon eron jälkeen, että Madero saisi pitää henkensä. Neljä päivää myöhemmin Madero kuitenkin teloitettiin ampumalla. Se pyrittiin lavastamaan pakoyritykseksi osittain Huertan antaman lupauksen uskottavuuden säilyttämiseksi. Jotain voi päätellä siitä, että Maderon saattovartiota komentanut kapteeni Francisco Cardenas ylennettiin majuriksi pian tapauksen jälkeen.
Hankyū-rautatiet
pienoiskuva|Hankyūn 6000-sarjan juna Hankyū-rautatiet on japanilainen rautatieyhtiö, joka toimii Kansain seudulla Keihanshinin metropolialueella. Se luetaan suurten yksityisten rautatieyhtiöiden (ōte-shitetsu) joukkoon. Hankyūn rautatielinjojen yhteispituus on 143,6 kilometriä, ja se kuljettaa vuosittain noin 650 miljoonaa matkustajaa (vuonna 2017). Asemia sillä on käytössään 90 kappaletta. Rautatieliikenteen lisäksi yritys harjoittaa vapaa-ajan- ja kiinteistönvälitysliiketoimintaa. Se on osa Hankyū Hanshin Holdings -ryhmää, johon kuuluu lukuisia muita yrityksiä, mukaan lukien Hanshin-rautatiet.
Yhtiöllä on 3 011 työntekijää (vuonna 2017). Sen pääkonttori sijaitsee Osakan kaupungin Kitan suuralueella.
Historia
Hankyū-rautateiden edeltäjän Minoo-Arima-pikaraitiotien perusti Ichizō Kobayashi lokakuussa 1907. Se aloitti liikennöinnin Takarazuka- ja Minoo-linjoilla vuonna 1910.
Linjat
Hankyū-rautateiden verkosto liittää toisiinsa Osakan, Kōben ja Kioton suurkaupungit. Merkittävin terminaali on Osakan keskustan pohjoispuolella sijaitseva Umedan rautatieasema; sinne päättyvät kolme päälinjaa liittävät Osakan Kōbeen, Takarazukaan ja Kiotoon. Näillä linjoilla on useita haaralinjoja. Hankyū harjoittaa läpiajoliikennettä muiden rautatieyhtiöiden linjoille, kuten Osakan metron Sakaisuji-linjalle.
Robert Bennett (uimari)
Robert Earl Bennett (s. 23. toukokuuta 1943) on entinen yhdysvaltalainen uimari ja olympiamitalisti.
Bennett saavutti 100 metrin selkäuinnin olympiapronssia Roomassa 1960 ajalla 1,02,3. Tokion 1964 olympialaisten ainoa selkäuintilaji oli 200 metriä, jossa Bennett saavutti pronssia ajalla 2.13,1 varmistaen Yhdysvaltain kolmoisvoiton.
DayZ
DayZ on videopelikehittäjä Dean ”Rocket” Hallin kehittämä modifikaatio Bohemia Interactiven julkaisemalle ARMA 2 -pelille. Pelaamiseen tarvitsee kyseisen pelin sekä pelin lisäosan ARMA 2: Operation Arrowheadin. Pelissä on tarkoitus selviytyä zombeilta ja toisinaan myös muilta pelaajilta Chernarus-nimisessä avoimessa pelimaailmassa, jonka koko on 225 neliökilometriä. Pelissä kuolema on pysyvä, sillä pelaaja menettää kaikki tavaransa ja peli alkaa alusta.
Modi nousi valtaisaan suosioon jo vuoden 2012 aikana. Dean palkattiin Bohemia Interactivelle kehityksen aikaan. Bohemia antoi modille uuden nimen Arma II: DayZ Mod ja alkoi kehittää siitä itsenäistä versiota nimellä DayZ. Modi julistettiin valmiiksi 21. helmikuuta 2013 Bohemian keskittyessä itsenäisen pelin kehittämiseen. Modia kehittää edelleen pelaajien yhteisö.
Itsenäinen peli julkaistiin joulukuussa 2013 Steamin early-access-ohjelmassa ja kehityksen venyessä neljän vuoden mittaiseksi siitä on uhannut tulla vaporwarea.
Pelaaminen
Dayz ei sisällä varsinaista päämäärää, mutta yleisoletus on selviytyminen. Pelaaja luo itselleen pelikokemuksen esimerkiksi etenemällä kaupunkeihin tai etsiessään muita ihmisiä.
DayZ sisältää selviytymiselementtejä, joiden myötä pelaajan hahmo tulee nälkäiseksi ja janoiseksi. DayZ-modiversiossa on myös lämpötila, joka lisättiin DayZ Standalone-versioon päivityksessä 0.58.
Zombit
Zombit palasivat versiossa 0.59, mutta ovat hitaampia sekä vain tietyillä alueilla joissa on yleensä paljon pelaajia, kuten Chernogorsk.
Pelaajat
Pelaaja kohtaa pelikokemuksessaan muita pelaajia, joihin tämä voi omalla vastuullaan tukeutua. Muiden pelaajien luotettavuulle ei ole taetta, ja on yleistä että he ryöstävät tai tappavat pelaajan. Pelaajat voidaan jakaa eri tyyppeihin.
Sankarit (engl. heroes) ovat ystävällisiä pelaajia, jotka auttavat uusia pelaajia ja ovat hyvin arvostettuja pelaajien kesken. Sankarin osa ei kuitenkaan ole helpoin, sillä monet haluavat tappaa heidät hyvän varustuksen ja suuremman luottamuksen vuoksi. Tämä on johtanut siihen, että useat sankarit liikkuvat ryhmissä.
Rosvot (engl. bandits) ovat päinvastaisia sankareihin verrattuina, jotka tappavat ja ryöstävät muita pelaajia. He ovat usein sankareiden tavoin hyvin varusteltuja. Rosvojen maine on vaihdellut DayZ:n historian ajan kunnioitetuista ja pelätyistä aina vihattuihin.
Neutraalit (engl. neutrals) ovat pelaajatyyppi, jolla on sekä sankari- että rosvopiirteitä. He voivat auttaa toisia, mutta myös hyökätä, kun kääntävät selkänsä. Tähän luokkaan menevät useimmat pelaajat.
Uudet pelaajat (engl. freshspawns) ovat juuri peliin saapuneita, heikosti varusteltuja pelaajia. He voivat mennä neutraalien tavoin mihin tahansa kategoriaan tai yhdistellä niitä kaikkia. Uudet pelaajat ovat helposti ryöstettävissä ja tapettavissa pelin kokemuksenpuutteen tähden.
Aseet
Pelissä on useita aseita, joiden ammukset ovat usein harvassa. Yleisimmät asetyypit ovat löydettävissä lähes joka kaupungista. Standalone-versiossa aseen panoksia voi löytää helposti, mutta lippaita ei niinkään. Jos sinulla on ase ja siihen sopivia panoksia, on mahdollista asettaa aseeseen yksi luoti. Tämä toimii kaikkiin aseisiin, mutta jokaisen laukauksen jälkeen pelaajan pitää ladata uudelleen. On joitain aseita, jotka eivät vaadi lipasta, mutta silti voivat pitää useampaa kuin yhtä luotia (kuten SKS, johon mahtuu 10 luotia). Aseiden lippaita ja muutenkin korkealaatuisia aseita löytää helpoiten armeijan tukikohdista, mutta ne ovat usein juuri tämän syyn takia rosvojen ja muiden pelaajien valloittamia. Lisäksi aseen laukaus houkuttelee zombeja.
Ruoka ja juoma
DayZissa on monenlaista ruokaa ja juomaa. Juotavaa on tölkeissä ja pulloissa, joiden lisäksi kaivot sekä osa ruoista palauttaa janoa. Standalone-versiossa tölkkiruoka on avattava ennen syömistä, mikä vaatii jonkin terävän esineen. Ruuvimeisselit, puukot, viidakkoveitset ja purkinavaajat soveltuvan tölkkien avaamiseen. Ruokaa voi löytää myös hedelminä, mutta kannattaa olla tarkkana, ettei syö mätiä hedelmiä. Ne aiheuttavat yleensä sairauksia, eikä niiden syöminen hyödytä pitkään. Lisäksi maailmasta löytyy mm. vitamiineja ja lääkehiiltä, joita hahmo voi syödä.
Veri Tärkein elementti on hahmon veri, sillä jokainen hahmon saama isku vähentää verta. Myös verenvuotaminen on mahdollista ja vaarallista hoitamattomana. Veri palautuu modiversiossa hitaasti syönnin yhteydessä ja Standalonessa ajan kanssa, mikäli pelaaja huolehtii ruokailusta ja nesteytyksestään.
Pelihahmon veri on resurssi, jonka palautuminen on hidasta. Palautuminen vaatii sen, ettei hahmo ole nälkäinen tai janoinen. Verta voi palauttaa myös verisiirrolla, mutta sitä varten tarvitaan luovuttaja sekä verensiirto- ja testausvälineet. Väärän veriryhmän veri johtaa väistämättä kuolemaan. A, B, AB ja O ovat pelin verityypit ja ne sopivat näin: A voi vastaanottaa A- ja O-tyyppiä. B voi vastaanottaa B- ja O-tyyppiä. AB voi vastaanottaa A-, B-, AB- ja O-tyyppiä ja O voi vastaanottaa O-tyyppiä.
James Wolfensohn
Wolfensohn syntyi Sydneyssä juutalaisen liikemiehen pojaksi. Hänestä tuli Yhdysvaltain kansalainen vuonna 1980.
Wolfensohn nimitettiin Maailmanpankkiryhmän johtajaksi Yhdysvaltain silloisen presidentti Bill Clintonin suosituksesta 1. heinäkuuta 1995. Hän aloitti uuden kauden vuonna 2000, mutta ei jatkanut enää vuonna 2005. Häntä seurasi Paul Wolfowitz.
Wolfensohn kakutettiin Helsingissä vuonna 2001. Omien sanojensa mukaan kakuttaja yritti teollaan protestoida Maailmanpankin ”tapaa kohdella kehitysmaita velka-asioissa.”
Yūji Hironaga
Yūji Hironaga (s. 25. heinäkuuta 1975 Osaka) on japanilainen jalkapalloilija.
Stéphane Guivarc’h
pienoiskuva|Stéphane Guivarc’h Stéphane Guivarc'h (s. 6. syyskuuta 1970 Concarneau) on ranskalainen jalkapalloilija, joka oli voittamassa Ranskan maajoukkueen mukana maailmanmestaruutta vuoden 1998 MM-kisoissa. Hän pelasi MM-kisoissa kuudessa Ranskan seitsemästä ottelusta mutta ei onnistunut kertaakaan maalinteossa vaikka oli kisoihin tullessaan kaksinkertainen Ranskan liigan maalikuningas.
Yūji Hironaga
Jalkapallomaajoukkue
Hironaga kuului Japanin U-23 joukkueeseen kesäolympialaisissa 1996, joissa Japani putosi ensimmäisellä kierroksella.
Stéphane Guivarc’h
Vuonna 1989 alkaneella ammattilaisurallaan Guivarc'h edusti Stade Brestoisia, Auxerrea, Rennesia, Newcastlea, Rangersia ja En Avant Guingampia.
Dead Silence
Dead Silence on vuonna 2007 ensi-iltansa saanut yhdysvaltalainen kauhuelokuva. Elokuvan ohjasi James Wan ja käsikirjoitti Leigh Whannell, jotka ovat tunnettuja myös Saw-elokuvasta. Dead Silencen pääosissa esiintyvät Ryan Kwanten, Judith Roberts, Donnie Wahlberg ja Amber Valletta.
Halolan seisake
Halolan seisake (ratakm 261+150) oli Uudenkaupungin radan varressa sijainnut lakkautettu seisake. Se perustettiin Kalantiin vuonna 1932. Seisake lakkautettiin jo kolmentoista vuoden kuluttua, tammikuussa 1945.
Filjovskaja
Filjovskaja on Moskovan metron neljäs linja. Linja avattiin 15. toukokuuta 1935.
Linjan pituus on 14,7 kilometriä ja siinä on 13 asemaa. Linja haarautuu Kijevskaja-asemalta kahdelle eri reitille.
Asemat
thumb|right|300px|[[Kijevskajan metroasema (Filjovskaja).]] <!--
Rakennusvaiheet
* Up till 1938 line functioned as a branch of the Sokolnicheskaya Line, 0.9 km of track was used to connect them.
** Up till 1958 line was integral part of Arbatsko-Pokrovskaya Line. Although from April 5, 1953 4 kilometre segment from Ploshchad Revolutsii to Kievskaya via Alexandrovsky Sad was closed. Service branch of 0.9 km was used to connect Alexandrovsky Sad and Ploshchad Revolyutsii.
*** Segment exists as branch on route Alexandrovskiy Sad - Kiyevskaya - Mezhdunarodnaya.
-->
Myllyoja (Oulu)
Myllyoja on Oulun kaupunginosa ja suuralue Oulujoen pohjoisrannalla, noin viisi kilometriä keskustasta itään. Kaupunginosassa asuu noin 2 500 asukasta.
Varsinainen Myllyojan kaupunginosa käsittää Vaalantien (yhdystie 8300), Parkkisenkankaantien, Oulujoen ja Myllyoja-nimisen ojan erottaman alueen. Alue on taajaan rakennettua, ja varsinaisia viheralueita löytyy vain luonnontilaisesta Myllyojanpuistosta.
Kaupunginosa on sekoitus omakotitaloja ja 1970-luvulla rakennettuja kerrostaloja. Alueen pohjois- ja eteläosat ovat omakotitalovaltaista aluetta, kun taas aluekeskus on ympäröity kerrostaloin. Oulujoen rannoilla on vain omakotitalotontteja.
Kaupunginosan peruspalvelut on keskitetty Myllyojan keskukseen.
Mae Whitman
Mae Margaret Whitman (s. 9. kesäkuuta 1988 Los Angeles, Kalifornia) on yhdysvaltalainen näyttelijä ja ääninäyttelijä.
Elämäkerta
Whitman syntyi Los Angelesissa, Kaliforniassa vuonna 1988 ja päätyi näyttelijäksi jo kolmevuotiaana. Hänen ensimmäinen ääniroolinsa oli Tyson Chicken -mainoksessa, johon hänen äitinsä Pat Musick oli alun perin koe-esiintynyt.
Näyttelijänä
Neljävuotiaana Whitman teki ensimmäisen näytelmäroolinsa elokuvassa Kun mies löytää naisen, jossa näyttelivät muun muassa Andy Garcia ja Meg Ryan. Tämän jälkeen hän esiintyi 1990-luvulla enimmäkseen elokuvissa ja teki samalla ensimmäisiä äänirooleja animaatioihin, kuten Teräsmies ja Johnny Bravo, jossa Whitman oli Suzyn ääniroolissa. Hän teki myös vierasesiintymisen vuonna 1996 Frendeissä ja Chicagon lääkäreissä vuosien 1996–1999 aikana, jolloin hänet huomioitiin YoungStar-ehdokkuudella ja palkittiin Young Artist -palkinnolla elokuvasta Toivo elää. Samoihin aikoihin Whitman aloitti koulunkäynnin Ribét Academyn yksityiskoulussa Los Angelesissa.
2000-luvulla Whitman näytteli enimmäkseen televisiosarjoissa vierailevissa rooleissa, kuten Kunnian miehet, Todistettavasti syyllinen, C.S.I., Täydelliset naiset ja Greyn anatomia. Hän näytteli pääosaa minitelevisiosarjassa Thief vuonna 2006. Näytelmäroolien ohella Whitman on tehnyt muutamia äänirooleja animaatioihin, kuten Fillmore, Viidakkokirja 2, Jake Long – amerikkalainen lohikäärme ja Avatar. Whitman lainasi ääntään myös videopeliin Kingdom Hearts II.
Simone Magill
Simone Magill (s. 1. marraskuuta 1994) on pohjoisirlantilainen jalkapalloilija. Hän edustaa kaudella 2022–2023 englantilaisseura Aston Villaa, johon hän siirtyi pelattuaan yhdeksän vuotta Evertonissa.
Seurajoukkueura
Magill liittyi kymmenvuotiaana poikien Cookstown Youth FC:hen sekä Mid-Ulsterin alle 13-vuotiaiden tyttöjen ryhmään. Poikien joukkue pelasi talvisin, kun taas tytöt pelasivat kesäisin. Hän siirtyi Mid-Ulsterista Everton Ladiesiin vuonna 2013 ja pelasi siellä yhdeksän vuotta.
Maajoukkueura
Magill debytoi Pohjois-Irlannin alle 13-vuotiaiden maajoukkueessa 11-vuotiaana ja A-maajoukkueessa 15-vuotiaana. Hän toimi myös alle 17- ja alle 19-vuotiaiden maajoukkueiden kapteenina.
Mihail Baryšnikov
Mihail Nikolajevitš Baryšnikov (,, s. 27. tammikuuta 1948 Riika, Latvian SNT) on venäläinen balettitanssija, joka on vuodesta 1974 työskennellyt Yhdysvalloissa.
Baryšnikov on käyttänyt jopa täydelliseksi kutsuttua tanssitekniikkaansa niin klassisen baletin kuin modernin tanssinkin lajeissa. Lisäksi hän on esiintynyt näyttelijänä niin television saippuasarjoissa kuin nykyisen kotikaupunkinsa New Yorkin suurissa draamateattereissakin Broadwaylla.
Varhaiset vaiheet
Baryšnikov syntyi venäläiseen perheeseen Riiassa, Latvian sosialistisessa neuvostotasavallassa. Hänen isänsä oli insinööri ja äitinsä ompelija.
Tanssijaura
Baryšnikov aloitti tanssin opiskelun Vaganovan balettikoulussa 15-vuotiaana. Lahjakkuutensa ansiosta hän pääsi Leningradin Kirovin balettiin vuonna 1966. Kun Kirovin baletti oli Kanadan-kiertueella vuonna 1974, Baryšnikov anoi poliittista turvapaikkaa Torontosta ja matkusti Yhdysvaltoihin.
Vuosina 1974–1979 hän oli ensitanssija American Ballet Theatressa (ABT). Hän liittyi New York City Balletiin vuosiksi 1978–1979, kunnes palasi takaisin American Ballet Theatreen vuonna 1980 ja toimi seurueen taiteellisena johtajana vuoteen 1989 asti. Heinäkuun 3. päivänä vuonna 1986 hänestä tuli Yhdysvaltain kansalainen. Vuosina 1990–2002 Baryšnikov oli ohjaajana White Oak -tanssiprojektissa.
Televisio- ja filmiura
Baryšnikov sai Oscar-ehdokkuuden ensimmäisestä elokuvaroolistaan Herbert Rossin elokuvassa Käännekohta vuonna 1977. Baryšnikov näytteli pääosaa Taylor Hackfordin ohjaamassa elokuvassa Taylor Hackfordin Valkeat yöt (1985), ja hänellä oli myös näkyvä rooli venäläisenä emigranttitaiteilijana televisiosarjassa Sinkkuelämää.
Baryšnikovilla on aikuisikäinen suomalainen kummityttö, ja hän on vieraillut Suomessa usein.
Bilma
Bilma on keidaskaupunki suunnilleen Ténérén aavikkoalueen keskellä,  Bilman departementissa, Agadezin alueella, Nigerissä. Kaupungin asukasluku on 2 291. Nigerin pääkaupunki Niamey sijaitsee noin 1 600 kilometrin päässä Bilmasta lounaaseen. Bilmaa asuttavat kanurit ja tubut. thumb|left|250px|Suolantuotantoa salines de Kalanasissa Bilmassa. thumb|250px|left|Suolakaravaani [[Agadezista Bilmaan.]]
Bilma kärsi elokuussa 2006 kovimmasta tulvasta sitten vuoden 1923. Tulva tuhosi yli 1 194 kotia jättäen 4 369 ihmistä kodittomaksi. Kodittomiksi jääneistä lapsia oli 1 520. Ihmisiä majoitettiin väliaikaissuojiin. Tammikuussa 2007 lämpötila painui alle 10 asteeseen, mikä entisestään pahensi tilannetta. Punainen Risti auttoi hätääkärsiviä antamalla heille muun muassa ruokaa.
Elinkeinot
Bilmassa Libyasta Tšadiin kulkeva pohjois–eteläsuuntainen kauppareitti kohtaa länsi–itäsuuntaisen reitin. Saharan eteläpuolisen Afrikan ja Välimeren rannikon välinen kaupankäynti on kuitenkin jo pitkään vähentynyt huomattavasti. Esimerkiksi kymmeniä tuhansia kameleita käsittäneet karavaanit ovat menneisyyttä.
Bilman keitaalla vesi nousee maanpinnalle, josta vettä edelleen johdetaan kastelukanaviin. Bilmalaiset viljelevätkin vihanneksia. Bilmassa on myös suolantuotantoa.
Ilmasto
Bilman korkein keskilämpötila tammikuussa on 26°C ja matalin vastaavasti 8 °C. Huhtikuussa korkein keskilämpötila on 39 °C ja matalin 20 °C. Heinäkuussa korkein keskilämpötila on 42 °C ja matalin vastaavasti 24 °C. Lokakuussa korkein keskilämpötila on 37 °C ja matalin vastaavasti 18 °C. Korkein keskilämpötila joulukuussa on 27 °C ja matalin puolestaan 9 °C.
Nick Cave
Nicholas Edward "Nick" Cave (s. 22. syyskuuta 1957 Warracknabeal, Victoria, Australia) on australialainen rockmuusikko, lauluntekijä, runoilija, kirjailija ja näyttelijä. Hänet tunnetaan erityisesti yhtyeensä Nick Cave and the Bad Seedsin kanssa tehdystä musiikista.
Elämä
Caven ensimmäinen tunnettu yhtye oli vuoteen 1984 toiminut The Birthday Party. Vuonna 2006 Cave perusti kolmen muun Bad Seeds -muusikon kanssa yhtyeen Grinderman, joka lopetti vuonna 2011.
Nick Cave on säveltänyt myös elokuvamusiikkia. Yhdessä yhtyetoveri Warren Ellisin kanssa hän on säveltänyt musiikin elokuviin The Proposition – Ehdotus (2005) ja Jesse Jamesin salamurha pelkuri Robert Fordin toimesta (2007).
Nick Cave on myös kirjailija. Esikoisromaani Kun aasintamma näki Herran enkelin ilmestyi vuonna 1992 (alkuperäisteos And the Ass Saw the Angel ilmeistyi 1988). Toinen romaani Bunny Munron kuolema (The Death of Bunny Munro) julkaistiin syyskuussa 2009 yhtä aikaa 30 maassa.
Cave on tehnyt myös elokuvakäsikirjoitukset John Hillcoatin ohjaamiin elokuviin Ghosts… of the Civil Dead, The Proposition – Ehdotus ja Laittomat. Hän on myös tehnyt pieniä elokuvarooleja 1980-luvun lopulta Ghosts... of the Civil Dead -elokuvasta lähtien.
Caven vuonna 2000 syntynyt poika Arthur Cave kuoli vuonna 2015 pudottuaan LSD:n vaikutuksen alaisena 18 metrin korkeudesta kallionkielekkeeltä Brightonissa, Englannissa.
Caven omaelämäkerrallinen kirja "Usko, toivo ja kuolema" julkaistiin 20. syyskuuta 2022. Kirjan on kirjoittanut Sean O'Hagan. Vuonna 2022 Cave valittiin Royal Society of Literaturen jäseneksi.
Sergio Busquets
Sergio Busquets Burgos (s. 16. heinäkuuta 1988 Sabadell, Katalonia, Espanja) on espanjalainen jalkapalloilija. Hän edustaa Espanjan Primera Divisiónin Barcelonaa ja on pelipaikaltaan keskikenttäpelaaja. Hän on Barcelonan entisen maalivahdin Carles Busquetsin poika.
Busquetsin etunimi esiintyy tiedotusvälineissä sekä espanjankielisessä muodossa Sergio että katalaaninkielisessä muodossa Sergi. Pelipaidassaan hän käyttää nimeä Sergio.
Seurajoukkueura
Guardiolan siirryttyä Barcelonan edustusjoukkueen valmentajaksi kaudeksi 2008–2009 myös Busquets nousi joukkueen kokoonpanoon vakituisesti. 13. syyskuuta 2008 hän pelasi ensimmäisen Primera Divisiónin ottelunsa; täydet 90 minuuttia kotikentällä Racingia vastaan pelatussa 1–1-tasapelissä. Ensimmäisen maalinsa Busquets teki Mestarien liigan vierasottelussa Baselia vastaan 22. lokakuuta 2008. Joulukuussa 2008 Busquets teki Barcelonan kanssa vuoteen 2013 ulottuvan jatkosopimuksen.
Busquets solmi Barcelonan kanssa jatkosopimuksen 18. heinäkuuta 2013, joka piti hänet seurassa kaudelle 2017/18 asti. Hänet olisi voitu ostaa ulos sopimuksesta 150 miljoonalla eurolla.
Busquets on pelannut jouluun 2022 mennessä Barcelonassa 463 Primera Divisiónin ottelua, joissa hän on tehnyt 11 ja syöttänyt 32 maalia. Vain kahdella kaudella hän on pelannut alle 30 liigaottelua. Hän on voittanut Espanjan-mestaruuden 2009, 2010, 2011, 2013, 2015, 2016, 2018 ja 2019, Copa del Reyn 2009, 2012, 2015–2018 ja 2021 sekä Espanjan supercupin kahdeksan kertaa. Mestarien liigassa pelaamissaan 129 ottelussa hän on tehnyt neljä ja syöttänyt seitsemän maalia. Hän on voittanut sekä Mestarien liigan, seurajoukkueiden maailmanmestaruuden että UEFA Super Cupin vuosina 2009, 2011 ja 2015. Eurooppa-liigassa hän on pelannut kuusi ottelua ja viimeistellyt yhden maalin. Toukokuussa 2023 Busquets kertoi jättävänsä FC Barcelonan.
Maajoukkueura
Onnistuneesti alkaneen pääsarjauran myötä Busquets sai kutsun myös Espanjan maajoukkueeseen. Ensiesiintymisensä maajoukkueessa hän teki 1. huhtikuuta 2009 MM-karsintaottelussa Turkkia vastaan. Aikaisemmin hän on pelannut alle 21-vuotiaiden joukkueessa.
Busquets voitti maailmanmestaruuden Espanjan joukkueessa Etelä-Afrikan MM-kilpailuissa 2010, joissa hän pelasi kaikki seitsemän ottelua, sekä Euroopan mestaruuden Puolan ja Ukrainan EM-kilpailussa 2012, joissa pelasi täyden ajan kaikissa kuudessa ottelussa. Brasilian MM-kilpailuissa 2014 hän pelasi kaksi ottelua, Ranskan EM-kilpailuissa 2016, Venäjän MM-kilpailuissa 2018, EM-kilpailuissa 2021 sekä Qatarin MM-kilpailuissa 2022 neljä ottelua kussakin.
Uinti kesäolympialaisissa 1976
Uinti vuoden 1976 kesäolympialaisissa järjestettiin 18.-25. heinäkuuta 1976 Montréalissa, Kanadassa. Ohjelmassa oli 26 lajia, 13 miehille ja 13 naisille. thumb|150px|right|Uinti
Moottoripyöräilyn Grand Prix -kausi 1990
Moottoripyöräilyn Grand Prix -kausi 1990 on järjestyksessään 42. ratamoottoripyöräilyn MM-sarjan kausi. Osakilpailuja ajettiin 15 kappaletta kolmessa eri luokassa.
Akihiro Endō
Akihiro Endō (s. 18. syyskuuta 1975 Kagoshima) on japanilainen entinen jalkapalloilija.
Hellboy
Hellboy on kuvitteellinen supersankari Dark Horse Comicsin julkaisemassa sarjakuvassa Hellboy. Hahmon loi Mike Mignola. Hellboy esiintyi ensimmäistä kertaa julkaisussa San Diego Comic-Con Comics #2 vuonna 1993. Guillermo del Toro on ohjannut Hellboysta kaksi elokuvaa: Hellboy (2004) ja Hellboy II: The Golden Army (2008). Näissä elokuvissa hahmo esitti Ron Perlman. Hahmosta tehtiin vuonna 2019 uusi elokuva, jossa hahmoa esittää David Harbour.
Historia
Hellboy on olento jonka Grigori Rasputin toi Maahan Toisen maailmansodan viimeisinä hetkinä. Hellboy todisti, että ei ole paholainen vaan pieni paholaisen kaltainen olento jolla oli punainen nahka, sarvet, häntä ja valtava kivinen oikea käsi. Hänet nimesi professori Trevor Bruttenholm.
Hellboyn kasvatti Yhdysvaltain armeija sekä Paranormaalin Tutkimuksen ja Puolustuksen Toimisto (P.T.P.T.), englanniksi Bureau for Paranormal Research and Defense (BPRD), Yhdysvaltain agentiksi joka taistelee okkulttisia uhkia vastaan.
Aikuisena Hellboysta tuli PTPT:n tärkeimpiä agentteja yhdessä muutaman ihmisen ja teko-ihmisen kanssa. Hänen toverinsa olivat Kate Gorrigan, kansanperinteen professori New Yorkin yliopistosta, Abe Sapien, kalamainen humanoidi, Liz Sherman, pyrokineettinen nuori nainen ja Roger, valtava homonculus.
Vastustajat
Hellboylla, kuten muillakin supersankareilla, on vastustajinaan joukkio erilaisia superroistoja ja konnia. Näistä merkittävimpiä ovat:
Pikseli (lehti)
Pikseli oli digitaaliseen valokuvaukseen erikoistunut valokuvausalan aikakauslehti. Syyskuussa 2008 Kamera-lehden omistava Kameraseura ry osti Pikselin julkaisuoikeudet ja osa Pikselin toimittajista ja henkilökunnasta siirtyi Kamera-lehden toimitukseen.
Mirella Pekkonen
Mirella Pekkonen on suomalainen juontaja, joka työskenteli Yleisradiossa televisio-ohjelmassa Summeri yhdessä Kalle Lindrothin kanssa vuosina 2008–2009. Vuonna 2010 Mirella juonsi yle.fi/netari-osoitteessa toimivaa Netari-tv-nuortenohjelmaa.
Pekkonen oli myös Five Minutes For Myself -yhtyeen vokalisti. Lisäksi bändiin kuuluu Joni Virkkunen, Miia Liukkonen, Lari Montonen ja Tikku Ripattila. Pekkonen on valmistunut teatteri-ilmaisun ohjaajaksi vuonna 2009.
Permanentti
Permanentti on kemiallinen tapa kihartaa hiukset. Siinä hiusten sisältämien keratiiniketjujen väliset rikkisidokset ensin hajotetaan, jolloin ketjut pääsevät liukumaan toistensa lomassa. Kun hiukset on muotoiltu halutulla tavalla kiharalle, rikkisidokset palautetaan, jolloin keratiiniketjuissa olevat rikkiatomit tarttuvat toisiinsa ja siten hius jää pysyvästi siihen muotoon, jolla se kiinnittymisen vaiheessa on, yleensä kiharaan.
Permanentti tarkoittaa pysyvää, ts. pysyvää kiharaa. Muita ilmaisuita permanentille ovat "Mini Vogue", pehmennys, rakennemuokkaus, suoristuspermanentti ja volyymipermanentti tai tyvikohotus. Kullakin nimityksellä viitataan saman kemiallisen käsittelyn erilaisiin hiusten kihartumisen asteisiin. Permanentti sanana kalskahtaa vanhanaikaiselta, ja siksi mainoksissa lanseerataan uusia ilmaisuja.
Permanentin varsinainen käyttötarkoitus on olla kampauksen pohja. Hiuksen rakenne tehdään muokkautuvaksi niin, että kampauksen keinoin saadaan näyttävä ja ilmava lopputulos. Liian hyväkuntoinen hius ei kampaudu ja pysy muodossaan niin hyvin kuin rakennekäsitelty, esimerkiksi permanentattu.
Jääpallon maailmanmestaruuskilpailut 1995
Jääpallon maailmanmestaruuskilpailut vuonna 1995 olivat kautta aikain 19. jääpallon MM-kilpailut ja ensimmäiset, jotka järjestettiin Euroopan tai Aasian ulkopuolella. Kisat pidettiin Yhdysvalloissa 29. tammikuuta - 5.helmikuuta 1995. Kaikki ottelut pelattiin Rosevillessa, Minneapolisin ja St. Paulin kasksoiskaupungin kupeessa, Minnesotan osavaltiossa. Peliareenana oli John Rose Minnesota Oval, joka on Pohjois-Amerikan suurin tekojäärata.
Muhammed Koraanissa
pienoiskuva|Muhammed saa ilmoituksen arkkienkeli [[Gabrielilta. Miniatyyri 1300-luvulta]] Islaminuskon mukaan Koraani on koottu Muhammedin vuosina 610­­–­632 Arabian niemimaalla saamista ilmestyksistä. Koraani on islamin oppien peruslähde, mutta sitä täydentää Muhammedia koskeva perimätieto. Islaminuskon mukaan Koraanin sisältö liittyy läheisesti profeetta Muhammedin elämään ja sitä on tulkittava hänen elämäkerrastaan käsin.
Orientalistit ovat katsoneet, että islamilainen selitys kulkee loogisessa kehässä. Muhammedin elämäkerta ei ole riippumaton Koraanista, vaan se on ensin rakennettu Koraanin avulla. Sen jälkeen sitä käytetään selittämään samoja Koraanin kohtia (esim. quraish). Ilman tekstin islamilaista tulkintaa Muhammedia on lähes mahdoton löytää Koraanista. Sana ”muhammed” esiintyy kirjassa vain kolme tai neljä kertaa ja voi tarkoittaa muutakin kuin erisnimeä. Muut profeetat mainitaan useammin: Jeesus 23 kertaa, Adam 25, Nooa 33, Abraham 79 ja Mooses 136 kertaa.  Ilmaisu "Jumalan lähettiläs" tosin esiintyy eri muunnelmina 332 kertaa, ja islamissa tulkitaan, että tällöin aina tarkoitetaan Muhammedia. Kuitenkin myös monet muut, kuten Mooses, Abraham ja Jeesus ovat islamissa "Jumalan lähettiläitä" ''(rasul Allah). '' Muhammedin ohella Koraanista puuttuvat myös melkein kokonaan paikannimet.
Muhammed ja Koraanin ajoitus
Islamilainen käsitys on, että Koraanin suurat jakautuvat Muhammedin Mekassa vuosina 610–622 saamiin ilmestyksiin ja Medinassa vuosina 622–632 saamiin ilmestyksiin. Islamilaisen tulkinnan mukaan Koraani on yhtenäinen teos ja edustaa kokonaisuudessaan islamia. Kirjan ristiriidat selittyvät sillä, että uudet ilmestykset ovat kumonneet aikaisempia.
Lähdekriittinen tutkimus katsoo osoittaneensa, että Koraanin tekstit ovat eri vuosisadoilta. Vanhimmat voivat olla jo 500-luvulta ja nuorimmat vasta 700-luvun lopulta. Ne edustaisivat siten myös arabiuskonnon erilaisia kehitysvaiheita. Karl-Heinz Ohlig on ehdottanut suurien jakamista kolmeen, osittain päällekkäiseen ryhmään.
Vanhin ryhmä edustaisi syyrialais-arabialaista kristillisyyttä. Siinä tärkeimpänä hahmona on nimetön profeetta, joka on Mooses tai Jeesus. Seuraavassa ryhmässä tekstit ovat edelleen kristillisiä, mutta keskushahmona on nimetön arabiprofeetta. Viimeisessä vaiheessa tämä profeetta välittää jo aivan uusia, Raamatun sanasta poikkeavia ilmestyksiä. Samalla Koraani nähdään lopullisena totuutena eikä enää vahvistuksena aikaisemmille kirjoituksille. Tässä vaiheessa kyse on jo uudesta uskonnosta, islamista. Ohlig analysoi tämän kaavion pohjalta Muhammed-sanan neljää esiintymiskertaa Koraanissa.
Muhammed = "ylistetty"
pienoiskuva|Jerusalemin Kalliomoskeija vuonna 2010. Sanan "Muhammed" ensimmäiset esiintymiskerrat eivät löydy Koraanin käsikirjoituksista. Niistä se löytyy vasta 800-luvulle ajoitetuista tekstiversioista. Muhammad ilmestyy aluksi kolikoihin, joita lyödään Abd al-Malikin kapina-armeijan vanavedessä. Ensimmäisen kerran se esiintyy Iranin alueella lyödyissä arabialaisissa rahoissa vuonna 659 ja myöhemmin vuonna 672. Kolikoissa sana esiintyy muodossa MHMT.
Kalifiksi noussut al-Malik rakennutti Jerusalemiin Kalliomoskeijan vuonna 691. Sen mosaiikkifriisissä esiintyi myös aivan uusi ilmaisu: muhammad rasul Allah. Lause esiintyy kerran sisäkehässä ja viidesti ulkokehässä. Myöhemmin fraasista tulee islamin uskontunnustuksen jälkimmäinen osa, joka luetaan: ”Muhammed on Jumalan lähettiläs”. Muhammed, joka tullaan myöhemmin tuntemaan islamin profeettana ja keskushenkilönä, astuu näin kalifi al-Malikin myötä historian näyttämölle.
Christoph Luxenberg katsoo, että sana muhammad ei vielä al-Malikilla ollut erisnimi, vaan arabiankielisen ylistää -verbin gerundiivimuoto ”ylistetty”. Gerundiivitulkinnan mukaisesti sanan Muhammed sisältävä virke tulisi lukea: ”Ylistetty (on) Jumalan palvelija, hänen lähettiläänsä”. Luxenbergin mukaan Kalliomoskeijan tekstiyhteys osoittaa, että lause ”Muhammad rasul Allah” tarkoittaa Jeesusta. ”Ylistetty” on Jeesukselle annettu kunnianimi. Se olisi näin tullut täydentämään kalifi Muawijan aiemmin käyttöön ottamaa nimitystä Abd Allah eli Jumalan palvelija, joka myöhemmin muuttui muotoon Abdullah ja alettiin tällöin tulkita Muhammedin isännimeksi.
Ohligin mukaan sana Muhammed voisi Koraanissa viitata myös Jeesukseen, joten hän tutkii sanan esiintymisen tekstiyhteyksiä. Koraanissa "Jumalan lähettiläs" tarkoittaa profeettaa, jolla on kirja. Lähettiläitä ovat muun muassa Mooses, Jeesus ja Daavid (psalmeineen). Sanat "Jumalan lähettiläs" tai "profeetta" eivät siten itsestään selvästi viittaa juuri Muhammediin.
Sanan "Muhammed" esiintymiskerrat
Muhammed esiintyy neljässä eri suurassa, joiden teologinen sisältö ei ole sama.
Imranin perheen suura (3:144)
Tässä pitkässä suurassa on paljon viittauksia Raamattuun ja Jeesukseen. Jae 144 ilmoittaa: "”Muhammed on vain lähettiläs, lähettiläitä on kuollut ennen häntä”."Koraanin jakeessa 5:75 sama asia todetaan Jeesuksesta: ”Messias, Marian poika, oli vain lähettiläs, lähettiläitä on kuollut ennen häntä.” Muhammed tarkoittaa tästä päätellen Jeesusta. "Lähettiläs" on Hans Jansenin mukaan peräisin psalmista 118 "Siunattu hän, joka tulee Herran nimeen". Se, joka tulee jonkun nimeen, on tämän lähettiläs.
Jakeessa 145 puhutaan myös lähettilään kuolemasta, joka tapahtuu ”kirjoitusten” mukaan: ei kukaan kuole ilman Jumalan lupaa, vaan jokainen kuolee kirjoitetun määräajan mukaan”. Tämä vastaa Jeesuksen sanoja Matteuksen evankeliumissa: ”Ihmisen poika lähtee pois juuri niin kuin kirjoituksissa hänestä sanotaan” (Matt. 26:24). Jakeessa 147 ilmaistaan edelleen kristillinen pyyntö syntien anteeksi antamisesta osittain Herran rukouksen sanoin: ”Herramme, anna meille meidän syntimme ja liiallinen intomme anteeksi”.
Tekstiyhteyden kristilliset viittaukset ovat selviä, joten Ohlig päättelee, että tekstissä puhutaan Kristuksen kuolemasta. Saarnassa perustellaan sureville, miksi myös Jumalan lähettiläs voi mennä pois. Suuran jakeesta 55 löytyy myös Jeesuksen kuolemaan liittyvä kristillinen ylentämisoppi: ”Jumala sanoi: ’Jeesus, Minä otan sinut ja korotan sinut luokseni”.
Muhammedin suura (47:2)
Suura 47 sisältää väljästi toisiinsa liittyvän kokoelman sodankäyntiä koskevia katkelmia. Kolme ensimmäistä jaetta muodostavat yhtenäisen ajatusketjun, joka päättyy, kun uusi teema alkaa jakeessa 4. Sana Muhammed esiintyy jakeessa 2: "”Mutta jotka tekevät hyvää ja uskovat sen, mitä Muhammedille on ilmoitettu, joka on heidän Herraltaan saatu totuus, heidän pahat tekonsa Hän pyyhkii pois ja parantaa heidän asemansa.”"Pahojen tekojen pyyhkiminen pois on kristillinen ajatus syntien anteeksi saamisesta. Islamissa pahoja tekoja ei pyyhitä pois vaan ne tasapainotetaan hyvillä teoilla. Viimeisellä tuomiolla teot punnitaan, ja vaaka näyttää kunkin tuomitun kohtalon.
Koska jae heijastaa kristillistä ajatusmaailmaa, sen täytyy olla peräisin varhaiselta kaudelta, jolloin Muhammedia islamin profeettana ei vielä ollut. Tällä perusteella sana ”Muhammed” on Ohligin mielestä Jeesukseen viittaava gerundiivi.